Aký liek proti bolesti na hlavu môžem užiť s Guajacuranom?
Dobrý den.Začala ma bolieť hlava a oči,dnes ráno som užila 2 tabl.Guajacuranu kvôli uzkosti. Aký voľnopredajné lieky môžem užiť na bolest hlavy pri kombinácii s Guajacuranom?Okrem kofeinového. Za odpoveď Ďakujem.
Dobrý deň,
Ďakujeme za vašu otázku. Liek Guajacuran zosilňuje analgetický (pôsobiaci proti bolesti) účinok paracetamolu (Paralen) a nesteroidných antiflogistík (ibuprofén- Ibalgin, naproxén- Novalgin a iné) vrátane kyseliny acetylsalicylovej (Acylpyrin). Z toho dôvodu žiaden z voľnopredajných liekov proti bolesti nie je vhodný na dlhodobé užívanie bez porady s lekárom v kombinácii s liekom Guajacuran.
Pri jednorázovom podaní lieku proti bolesti je táto kombinácia v poriadku. V prípade dlhodobého užívania lieku s protibolestivým účinkom, musí byť dávkovanie tohto lieku upravené (potreba nižšej dávky).
Prajem skorú úľavu od ťažkostí.
S pozdravom
Mgr. Tamara Jakúbeková